CELEX: 32006R1729
Language: el
Date: 2006-11-23 00:00:00
Title: Κανονισμός (ΕΚ) αριθ. 1729/2006 της Επιτροπής, της 23ης Νοεμβρίου 2006 , για τροποποίηση των παραρτημάτων I και III του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης, όσον αφορά τις ουσίες firocoxib και τρικλαβενδαζόλη   (Κείμενο που παρουσιάζει ενδιαφέρον για τον ΕΟΧ)

24.11.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 325/6
            
         
      ΚΑΝΟΝΙΣΜΌΣ (ΕΚ) αριθ. 1729/2006 ΤΗΣ ΕΠΙΤΡΟΠΉΣ
   
   της 23ης Νοεμβρίου 2006
   για τροποποίηση των παραρτημάτων I και III του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης, όσον αφορά τις ουσίες firocoxib και τρικλαβενδαζόλη
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2377/90 του Συμβουλίου, της 26ης Ιουνίου 1990, για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης (1), και ιδίως το άρθρο 2 και το άρθρο 4 τρίτο εδάφιο,
   τις γνώμες του Ευρωπαϊκού Οργανισμού Φαρμάκων που διατυπώθηκαν από την επιτροπή φαρμάκων για κτηνιατρική χρήση,
   Εκτιμώντας τα ακόλουθα:
   
               (1)
            
            
               Όλες οι φαρμακολογικώς δραστικές ουσίες που χρησιμοποιούνται εντός της Κοινότητας σε κτηνιατρικά φάρμακα τα οποία προορίζονται για ζώα που εκτρέφονται με σκοπό την παραγωγή τροφίμων πρέπει να αξιολογούνται σύμφωνα με τον κανονισμό (ΕΟΚ) αριθ. 2377/90.
            
         
               (2)
            
            
               Ύστερα από την εξέταση μιας αίτησης για τη θέσπιση ανώτατων ορίων καταλοίπων της ουσίας firocoxib στα Ιπποειδή και προκειμένου να καταστεί δυνατή η ολοκλήρωση ελάχιστης επιστημονικής επικύρωσης μελετών, θεωρείται σκόπιμο να συμπεριληφθεί η firocoxib στο παράρτημα III του κανονισμού (ΕΟΚ) αριθ. 2377/90 για τα ιπποειδή (Εquidae species).
            
         
               (3)
            
            
               Η ουσία τρικλαβενδαζόλη περιλαμβάνεται στο παράρτημα ΙΙΙ του κανονισμού (ΕΟΚ) αριθ. 2377/90 για τα βοοειδή και τα αιγοπρόβατα όσον αφορά τους μυς, τους νεφρούς και το ήπαρ, εκτός από τα ζώα που παράγουν γάλα για κατανάλωση από τον άνθρωπο. Ύστερα από την εξέταση μιας αίτησης για την τροποποίηση αυτών των ανώτατων ορίων καταλοίπων, θεωρείται σκόπιμο να συμπεριληφθεί η τρικλαβενδαζόλη στο εν λόγω παράρτημα για όλα τα μηρυκαστικά όσον αφορά τους μυς, το λιπώδη ιστό, το ήπαρ και τους νεφρούς, εκτός από τα ζώα που παράγουν γάλα για κατανάλωση από τον άνθρωπο με την τροποποίηση των ανώτατων ορίων καταλοίπων.
            
         
               (4)
            
            
               Συνεπώς, ο κανονισμός (ΕΟΚ) αριθ. 2377/90 πρέπει να τροποποιηθεί αναλόγως.
            
         
               (5)
            
            
               Πριν από την έναρξη εφαρμογής του παρόντος κανονισμού πρέπει να δοθεί επαρκής προθεσμία ώστε να μπορέσουν τα κράτη μέλη να πραγματοποιήσουν τις τυχόν αναγκαίες προσαρμογές που θα χρειαστούν στο πλαίσιο του κανονισμού αυτού όσον αφορά τις άδειες κυκλοφορίας στην αγορά των εν λόγω κτηνιατρικών φαρμάκων, οι οποίες έχουν χορηγηθεί σύμφωνα με την οδηγία 2001/82/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικα για τα κτηνιατρικά φάρμακα ώστε να συνεκτιμηθούν οι διατάξεις του παρόντος κανονισμού (2).
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής κτηνιατρικών φαρμάκων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα παραρτήματα I και III του κανονισμού (ΕΟΚ) αριθ. 2377/90 τροποποιούνται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 21 Ιανουαρίου 2007.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Νοεμβρίου 2006.
      
         
            Για την Επιτροπή
         
         Günter VERHEUGEN
         
         
            Αντιπρόεδρος
         
      
   
   
      (1)  ΕΕ L 224 της 18.8.1990, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1451/2006 της Επιτροπής (ΕΕ L 271 της 30.9.2006, σ. 37).
   
      (2)  ΕΕ L 311 της 28.11.2001, σ. 1. Οδηγία όπως τροποποιήθηκε τελευταία με την οδηγία 2004/28/ΕΚ (ΕΕ L 136 της 30.4.2004, σ. 58).
   
      ΠΑΡΑΡΤΗΜΑ
      A.   Η ακόλουθη ουσία προστίθεται στο παράρτημα I του κανονισμού (ΕΟΚ) αριθ. 2377/90:
      2.   Παρασιτοκτόνα
      2.1.   Φάρμακα δρώντα κατά των ενδοπαρασίτων
      2.1.3.   Βενζιμιδαζόλια και προ-βενζιμιδαζόλια
      
         
                     Φαρμακολογικώς δραστική(-ές) ουσία(-ες)
                  
                  
                     Κατάλοιπο — δείκτης
                  
                  
                     Ζωικά είδη
                  
                  
                     ΑΟΚ
                  
                  
                     Ιστοί-στόχοι
                  
               
                     «Τρικλαβενδαζόλη
                     
                  
                  
                     Σύνολο εκχυλίσιμων καταλοίπων που μπορούν να οξειδώνονται σε κετοτρικαλαβενταζόλη
                  
                  
                     Όλα τα μηρυκαστικά (1)
                     
                  
                  
                     225 μg/kg
                  
                  
                     Μύες
                  
               
                     100 μg/kg
                  
                  
                     Λιπώδης ιστός
                  
               
                     250 μg/kg
                  
                  
                     Ήπαρ
                  
               
                     150 μg/kg
                  
                  
                     Νεφροί
                  
               
      B.   Η ακόλουθη ουσία προστίθεται στο παράρτημα III του κανονισμού (ΕΟΚ) αριθ. 2377/90:
      5.   Αντιφλεγμονώδη φάρμακα
      5.1.   Μη στεροειδή αντιφλεγμονώδη φάρμακα
      5.1.4.   Θειούχες φαινυλικές λακτόνες
      
         
                     Φαρμακολογικώς δραστική(-ές) ουσία(-ες)
                  
                  
                     Κατάλοιπο — δείκτης
                  
                  
                     Ζωικά είδη
                  
                  
                     ΑΟΚ
                  
                  
                     Ιστοί-στόχοι
                  
               
                     «Firocoxib 1
                         (2)
                     
                  
                  
                     Firocoxib
                  
                  
                     
                        Ιπποειδή
                     
                  
                  
                     10 μg/kg
                  
                  
                     Μύες
                  
               
                     15 μg/kg
                  
                  
                     Λιπώδης ιστός
                  
               
                     60 μg/kg
                  
                  
                     Ήπαρ
                  
               
                     10 μg/kg
                  
                  
                     Νεφροί
                  
               
      
         (1)  Δεν χρησιμοποιείται σε ζώα που παράγουν γάλα για κατανάλωση από τον άνθρωπο.»
      
         (2)  Η ισχύς των προσωρινών ανώτατων ορίων καταλοίπων λήγουν την 1η Ιουλίου 2007.»